

ที่ มท ๐๘๑๐.4/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 กรกฎาคม 2568

เรื่อง การตรวจติดตามโครงการจัดหาระบบวิทยุสื่อสารข่ายบังคับบัญชากระทรวงมหาดไทย ในส่วน
 การตรวจสอบหอกระจายข่าวเพื่อให้มีความพร้อมในการใช้งาน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท 0210.6/11223
 ลงวันที่ 18 มิถุนายน 2568 จำนวน 1 ฉบับ
 2. แบบรายงานการตรวจสอบหอกระจายข่าว จำนวน 1 ฉบับ

 ด้วยกระทรวงมหาดไทยแจ้งว่า โฆษกประจำสำนักนายกรัฐมนตรี (นายจิรายุ ห่วงทรัพย์ ที่ปรึกษาของนายกรัฐมนตรี) ให้ดำเนินการประชาสัมพันธ์ภารกิจในการแก้ไขปัญหาสถานการณ์ชายแดน ไทย - กัมพูชา ของนายกรัฐมนตรี โดยขอความอนุเคราะห์กระทรวงมหาดไทยเผยแพร่สัญญาณภาพและเสียงจากรายการ “เสียงจากใจไทยคู่ฟ้า” ออกอากาศทางสถานีโทรทัศน์แห่งประเทศไทย (NTB 2 HD) ทุกเช้าวันเสาร์ เวลา 08.00 - 08.30 น. Youtube Channel ช่อง เสียงจากใจไทยคู่ฟ้า Facebook สถานีวิทยุกระจายเสียงแห่งประเทศไทย วิทยุ FM 92.5 MHz และเครือข่ายวิทยุกรมประชาสัมพันธ์ทั่วประเทศ ในวันเสาร์ที่ 28 มิถุนายน 2568 เป็นต้นไป ไปยังช่องทางการประชาสัมพันธ์ที่กระทรวงมหาดไทยรับผิดชอบ อาทิ หอกระจายข่าว เสียงตามสายชุมชน สื่อโทรทัศน์ท้องถิ่น พร้อมจัดส่งคำบรรยายของรายการ “เสียงจากใจไทยคู่ฟ้า” ให้จังหวัด อำเภอ และ องค์กรปกครองส่วนท้องถิ่นใช้เป็นข้อมูลการประชาสัมพันธ์ในการจัดทำสื่อประชาสัมพันธ์เผยแพร่ไปยังสาธารณะ เพื่อให้ประชาชนเกิดความรู้ความเข้าใจที่ถูกต้องเกี่ยวกับการแก้ไขปัญหาสถานการณ์ชายแดน ไทย - กัมพูชา ของนายกรัฐมนตรี

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การเผยแพร่ข้อมูลการประชาสัมพันธ์ เพื่อแก้ไขปัญหาสถานการณ์ชายแดน ไทย - กัมพูชา ของนายกรัฐมนตรีเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นเผยแพร่สัญญาณภาพและเสียงจากรายการ “เสียงจากใจไทยคู่ฟ้า” ออกอากาศทางสถานีโทรทัศน์แห่งประเทศไทย (NTB 2 HD) ทุกเช้าวันเสาร์ เวลา 08.00 - 08.30 น. Youtube Channel ช่อง เสียงจากใจไทยคู่ฟ้า Facebook สถานีวิทยุกระจายเสียงแห่งประเทศไทย วิทยุ FM 92.5 MHz และเครือข่ายวิทยุกรมประชาสัมพันธ์ทั่วประเทศ ในวันเสาร์ที่ 28 มิถุนายน 2568 เป็นต้นไป ไปยังช่องทางการประชาสัมพันธ์ที่รับผิดชอบ อาทิ หอกระจายข่าว เสียงตามสายชุมชน สื่อโทรทัศน์ท้องถิ่น รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ..........................................

ผอ.กพส.......................................

ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................
จนท..............................................

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน รุจิรา กองลาแซ 0